## Iepirkuma komisijas

2017.gada 23.marta sēdē sniegtā atbilde uz uzdoto jautājumu par iepirkumu

“Drukas iekārtu, skeneru, faksu un kopētāju apkope un remonts”

(Iepirkuma identifikācijas numurs – NVA 2017/4)

**Jautājums**

Vai no iepirkuma komisijas atbildes un nolikuma noteikumiem (5.pielikums) pareizs ir secināms, ka A3 drukas iekārtu skaits un atrašanās vietas netiks mainītas? Ja secinājums ir nepareizs, un arī A3 drukas iekārtu skaits un atrašanās vietas var tikt mainītas, lūdzam sniegt analoģisku informāciju arī par A4 drukas iekārtu, multifunkcionālo iekārtu (MFP) un skeneru šī brīža izvietojuma vietām un skaitu.

**Atbilde:** A3 drukas iekārtu skaitu un atrašanās vietas līguma darbība laikā nav plānots mainīt

**Jautājums:**

Lūdzam sniegt skaidrojumu attiecībā uz iekārtām veicamajām apkopēm. Vai tehniskajā piedāvājumā norādītais iekārtu apkopju skaits gada ietvaros ir tikai plānotais, un faktiskais apkopju skaits var būt gan lielāks, gan mazāks par plānoto?

**Atbilde:** iepirkuma tehniskajā specifikācijā norādīts faktiskais apkopju skaits gadā.

**Jautājums:**

Tā kā iepriekš iepirkuma komisijas sniegtajā atbildē tika norādīts, ka A4 drukas iekārtu, multifunkcionālo iekārtu (MFP) un skeneru izvietojuma vietas un skaitu nav iespējams norādīt, jo iekārtas nepārtraukti maina atrašanās vietu, lūdzam norādīt šo iekārtu aptuveno skaitu, kā arī iekārtu skaita iespējamās izmaiņas līguma darbības laikā.

**Atbilde:** 23.03.2017. aģentūrā ir šāds iekārtu skaits:

1. A4 drukas iekārtas – 557 gb.;
2. Multifunkcionālās iekārtas – 43 gb.;
3. skeneri – 250 gb.

Kopējais iekārtu skaits katrā no pozīcijām līguma darbības laikā var mainīties 20% robežās gan samazinoties, gan palielinoties.

**Jautājums:**

Līguma paraugā - 6.pielikums (LĪGUMS PAR DRUKAS IEKĀRTU, SKENERU, FAKSU UN KOPĒTĀJU TEHNISKO APKOPI UN REMONTU) 5.nodaļas (PUŠU ATBILDĪBA) punkts 5.2."Ja Izpildītāja vainas dēļ (nekvalitatīvas rezerves daļas, materiāli) Pasūtītāja drukas iekārtām tiek radīti bojājumi, Izpildītājs veic iekārtas (-u) remontu bez papildus samaksas. Par katru reizi, kad tiek konstatēts iekārtas bojājums, Pasūtītāja kontaktpersona mutvārdos vai pa e-pastu paziņo par to Izpildītājam un uzaicina to uz Pakalpojuma sniegšanas vietu defektu konstatācijas akta sagatavošanai. Izpildītāja pārstāvim jāierodas Pakalpojuma sniegšanas vietā astoņu stundu laikā darba dienās no paziņojuma saņemšanas brīža, iepriekš saskaņojot laiku ar Pasūtītāja pārstāvi. Ja Izpildītāja pārstāvis neierodas šajā termiņā, atsakās piedalīties defektu konstatācijas akta sagatavošanā un/vai parakstīt defektu konstatācijas aktu, Pasūtītāja pārstāvis ir tiesīgs sagatavot defektu konstatācijas aktu vienpusēji bez Izpildītāja piedalīšanās, pieaicinot divus lieciniekus no Pakalpojuma sniegšanas vietā strādājošajiem darbiniekiem. Šādā gadījumā Izpildītājam nav tiesības apstrīdēt sagatavoto defektu konstatācijas aktu."
**Jautājums:** vai lieciniekiem nav nepieciešama atbilstoša tehniskā izglītība lai varētu apliecināt defektu konstatācijas aktu ar savu parakstu? Ja pēc Pasūtītāja nosacījumiem tāda nav nepieciešama, tad Izpildītājam ir jābūt iespējai apstrīdēt liecinieku klātbūtnē parakstīto defektu konstatācijas aktu 10 darba dienu laikā pēc tā saņemšanas.

Lūgums arī šādu iespēju paredzēt Līguma projekta 5.nodaļā.

**Atbilde:**

Līguma 5.2.punktā ir noteikta pušu atbildība, proti, izpildītājam ir dota iespēja piedalīties defektācijas akta sagatavošanā un tā ir izpildītāja atbildība piedalīties vai nepiedalīties. Ja izpildītājs uzņemas atbildību nepiedalīties, tad nav objektīva pamata apstrīdēt defektācijas aktu. Šāds punkts līgumā paredzēts, lai nodrošinātu kvalitatīva pakalpojuma saņemšanu. Lēmumu pieaicināt lieciniekus ar atbilstošu izglītību no pasūtītāja puses, pieņem pasūtītājs.